## Tarifni sustav za transport plina za dobavljače plina i povlaštene kupce plina

### NN 99/2002 (23.8.2002.), Tarifni sustav za transport plina za dobavljače plina i povlaštene kupce plina

# VLADA REPUBLIKE HRVATSKE

1641

Na temelju članka 28. stavka 1. Zakona o
energiji (»Narodne novine«, broj 68/2001), Vlada Republike Hrvatske je na
sjednici održanoj 22. kolovoza 2002. godine, donijela

## TARIFNI SUSTAV

### ZA TRANSPORT PLINA ZA DOBAVLJAČE PLINA I POVLAŠTENE KUPCE PLINA

I. OpĆe odredbe

Članak 1.

(1) Primjenom ovog Tarifnog sustava
određuju se osnovni obračunski elementi za izračun cijene za transport plina
kojeg obavlja transporter.

(2)
Cijene (tarife) za transport plina utvrđuju se polazeći od načela da svaki
korisnik ovisno o načinu zahtijevanog transportiranja plina transportnim
sustavom plinovoda snosi troškove koje na njemu izaziva.

Članak
2.

Izrazi
koji se koriste u ovom Tarifnom sustavu imaju značenja utvrđena Zakonom o
energiji (»Narodne novine«, broj 68/2001) i Zakonom o tržištu plina (»Narodne
novine«, broj 68/2001).

Članak 3.

Korisnici
transporta

Korisnici transporta plina na temelju
Zakona o tržištu plina (»Narodne novine«, broj 68/2001) su:

a)
Dobavljač plina,

b)
Povlašteni kupac plina.

Članak
4.

Ugovaratelj transporta plina

(1)
Transport plina s transporterom za distributera plina i izravnog kupca plina
ugovara dobavljač plina.

(2)
Povlašteni kupac plina može ovlastiti svog dobavljača plina da u njegovo ime i
za njegov račun ugovori transport plina.

Članak
5.

Fiksni i varijabilni troŠkovi na transportnom sustavu
plinovoda

Ukupnim
troškovima na transportnom sustavu plinovoda smatraju se:

a)
Fiksni troškovi – ovisno o zahtjevanom kapacitetu,

b)
Varijabilni troškovi (pogonski troškovi transporta plina) - ovisno o
transportiranoj količini.

 II.
ObraČun transporta plina

Članak
6.

Obračunski
element na temelju kojih se korisnicima izra­čunava cijenatransporta
plina je fiksni element cijene (tarife) za podmirivanje fiksnih troškova na
transportnom sustavu plinovoda za maksimalno zahtijevani kapacitet unutar
pojedinog razdoblja transportiranja izražen u kn po m3
po danu ((kn/m3)/dan).

Članak
7.

Razdoblja transportiranja – optereĆenja transportnog
sustava plinovoda

Cijene
(tarife) za transport plina utvrđuju se prema iznosu najvećeg dnevnog
opterećenja unutar promatranog razdoblja transportiranja koji se mjeri ili se
utvrđuje (izračunava) na osnovu prošlih kretanja najvećeg dnevnog ostvarenog
opterećenja. Fiksni elementi tarife utvrđuju se za tri razdoblja
transportiranja tijekom godine i to za:

a)
mjesece vršnog opterećenja: siječanj, veljača, studeni, prosinac,

b) mjesece srednjeg opterećenja: ožujak,
travanj, svibanj, lipanj, rujan, listopad,

c) mjesece osnovnog opterećenja: srpanj,
kolovoz.

Članak 8.

ObraČun fiksnih
elemenata cijene (tarife)

(1)
Ukupni fiksni troškovi transportne mreže raspodjeljuju se prema najvećem
ostvarenom dnevnom opterećenju u pojedinom razdoblju transportiranja i to:

a)
40% ukupnih fiksnih troškova (troškova kapaciteta) u mjesecima vršnog
opterećenja,

b)
50% ukupnih fiksnih troškova (troškova kapaciteta) u mjesecima srednjeg
opterećenja,

c)
10% ukupnih fiksnih troškova (troškova kapaciteta) u mjesecima osnovnog
opterećenja.

(2)
Obračun fiksnih troškova transporta plina preko fiksnih elemenata predstavlja
sumu umnožaka maksimalnog zahtijevanog dnevnog opterećenja u svakom mjesecu
promatranog razdoblja transportiranja i prosječne tarife za podmirivanje
fiksnih troškova transporta plina za isto razdoblje transportiranja.

Za
mjesece vršnog opterećenja:

TTvršno
= Tvršno
x avršno
(Qmax-dnevno)

Za
mjesece srednjeg opterećenja:

TTsrednje
= Tsrednje
x asrednje
(Qmax-dnevno)

Za
mjesece osnovnogopterećenja:

TT
osnovno=
Tosnovno
x a osnovno
(Qmax-dnevno)

pri
čemu je:

TTfiksno
= TTvršno +
TTsrednje
+ TTosnovno

i

-
za poduzeća za distribuciju prirodnog plina:

ukoliko
ne postoje stvarno mjereni podaci za proteklo obra­čunsko razdoblje o
maksimalnim stvarnim dnevnim potrošnjama prirodnog plina primjenjuje se:

Qmax-dnevno= (Qmjesečno/ broj dana u promatranom mjesecu) x 1,2

-
za ostale korisnike transporta prirodnog plina:

ukoliko
ne postoje stvarno mjereni podaci za proteklo obračunsko razdoblje o
maksimalnim stvarnim dnevnim potrošnjama prirodnog plina primjenjuje se:

Qmax-dnevno= (Qmjesečno/ broj dana u promatranom mjesecu)

TTfiksno– ukupna godišnja naknada za podmirenje fiksnih
troškova transporta prirodnog plina (kn)

TTvršno
– naknada za podmirenje fiksnih troškova transporta prirodnog plina u razdoblju
vršnog opterećenja (kn)

TTsrednje
– naknada za podmirenje fiksnih troškova transporta prirodnog plina u razdoblju
srednjeg opterećenja (kn)

TTosnovno
– naknada za podmirenje fiksnih troškova transporta prirodnog plina u razdoblju
osnovnog opterećenja (kn)

Qmax-dnevno
– maksimalna dnevna potrošnja prirodnog plina u svakom mjesecu promatranog
razdoblja transportiranja (max. m3/dan)

Qmjesečno
– transportirana količina plina u promatranom mjesecu (m3/mjesec)

Tvršno- prosječna cijena (tarifa) za fiksne troškove
transporta prirodnog plina u razdoblju vršnog opterećenja ((kn/m3)/dan)

Tsrednje- prosječna cijena (tarifa) za fiksne troškove
transporta prirodnog plina u razdoblju srednjeg opterećenja ((kn/m3)/dan)

Tosnovno
– prosječna cijena (tarifa) za fiksne troškove transporta prirodnog plina u razdoblju
osnovnog opterećenja ((kn/m3)/dan)

(3) Prosječne tarife za podmirivanje
fiksnih troškova transporta prirodnog plina za svako pojedino razdoblje unutar
obračunske godine utvrđuju se prije početka obračunske godine, prema
zahtijevanom maksimalnom dnevnom opterećenju (kapacitetu).

(4) Elementi proračuna izraženi u stavku
1. i stavku 2. ovog članka temelje se na modelu za izračun tarifa za transport
prirod­nog plina čiji je detaljan opis u prilogu i koji nije sastavni dio ovog
Tarifnog sustava.

Članak 9.

ObraČun
varijabilnih troŠkova na transportnom sustavu plinovoda

Varijabilne troškove na transportnom
sustavu plinovoda (članak 5.), transporter plina obračunava dobavljaču plina u
plinu.

Članak 10.

Objava fiksnih
elemenata cijene (tarife)

Prosječne tarife za podmirivanje fiksnih
troškova transporta plina, iz članka 8. stavka 2. (Tvršno
, Tsrednje , Tosnovno
) za svako pojedino razdoblje unutar obračunske godine objavljuju se u glasilu
Vijeća za regulaciju energetskih djelatnosti najkasnije 30 dana prije početka
obračunske godine.

Članak 11.

ObraČunska
godina

(1) Obračunska godina je vremensko
razdoblje od 6 sati ujutro prvoga dana kalendarske godine do 6 sati ujutro
prvoga dana sljedeće kalendarske godine.

(2) Zahtijevano dnevno maksimalno
opterećenje za svako promatrano razdoblje transportiranja u idućoj obračunskoj
godini transporteru dostavlja zbirno dobavljač prirodnog plina temeljem ugovora
s distributerima prirodnog plina i izravnim kupcima prirodnog plina i/ili s
povlaštenim kupcem prirodnog plina.

(3) Dobavljač prirodnog plina mora
zahtijevano maksimalno dnevno opterećenje za svako promatrano razdoblje
transportiranja za iduću obračunsku godinu dostaviti najkasnije 60 dana prije
početka te obračunske godine.

Članak 12.

Novi korisnik
transporta plina

(1) Za novog korisnika odnosno postojećeg
korisnika koji povećava kapacitet transportiranja procjenjuje se visina
najvećeg dnevnog opterećenja za preostalu obračunsku godinu, a svi ostali
elementi obračuna ostaju isti.

(2) Naknadu za priključenje na transportni
sustav plinovoda određuje transporter plina prema opravdanim troškovima priklju­čenja.

 III. Mjerenje najveĆeg dnevnog optereĆenja

Članak 13.

(1) Mjerenje najvećeg dnevnog opterećenja
provodi transporter plina za dobavljača prirodnog plina.

(2) Mjerenje najvećeg dnevnog opterećenja
posebna je usluga koja se naplaćuje po mjernom mjestu.

(3) Iznos usluge mjerenja po mjernom
mjestu određuje transporter plina prema opravdanim troškovima mjerenja.

IV. Naplata
transporta plina

Članak 14.

Naplata
transporta plina

(1)
Naplatu transporta plina od distributera i izravnih kupaca plina i/ili
povlaštenih kupaca za račun transportera obavlja dobavljač plina.

(2)
U slučaju da je ostvareno maksimalno dnevno opterećenje unutar promatranog
razdoblja transportiranja manje od zahtjevanog, transporter plina obračunati će
fiksne troškove na transportnom sustavu plinovoda u iznosu ne manjem od 80
posto zahtijevanog maksimalnog dnevnog opterećenja.

(3)
Transporter plina ispostavlja dobavljaču plina i/ili povlaštenom kupcu plina
račun za podmirenje fiksnih troškova na transportnom sustavu plinovoda u 24
jednake polumjesečne rate. Varijabilni troškovi transporta prema članku 8.
stavak 1. naplaćuju se u razdoblju dogovorenom između transportera i dobavljača
plina i/ili povlaštenog kupca.

(4)
Istekom obračunske godine obavlja se definitivan obračun transporta plina za tu
obračunsku godinu.

V. Prijelazne i
zavrŠne odredbe

Članak 15.

Cijena
transporta prirodnog plina

(1)
Od dana primjenjivanja ovog Tarifnog sustava, a u trajanju od godinu dana
(prijelazno razdoblje) vrijede sljedeće cijene transporta prirodnog plina:

-
cijena transporta prirodnog plina za povlaštene kupce i izravne industrijske
potrošače iznosi 0,122 kn/m3.

-
cijena transporta prirodnog plina u prijelaznom razdoblju za poduzeća za
distribuciju prirodnog plina iznosi 0,182 kn/m3.

(2)
Korisnici transporta plina prema članku 3. dostavit će transporteru plina,
najkasnije 30 dana prije isteka prijelaznog razdoblja podatke o predviđenoj
mjesečnoj potrošnji (po mjesecima) u idućem obračunskom razdoblju.

(3)
Transporter plina dužan je u tijeku prijelaznog razdoblja tehnički osigurati
mjerenje maksimalne dnevne potrošnje prirodnog plina na mjernim mjestima.

Članak
16.

Primjenu
ovog Tarifnog sustava nadzire Vijeće za regulaciju energetskih djelatnosti.

Članak
17.

Stupanje na snagu Tarifnog sustava

Ovaj
Tarifni sustav stupa na snagu osmoga dana od dana objave u »Narodnim novinama«,
a primjenjuje se od 1. rujna 2002. godine.

Klasa:
310-05/02-02/02

Urbroj: 5030116-02-3
Zagreb, 22. kolovoza 2002.

if !supportEmptyParas endif

Predsjednik

**Ivica Račan, v.r.**

Ostalo, NN 99/2002-1641